
Π Ε.Ρ ΙΕ X Ο Μ ΕΝ Α 

ΥΠΟΥΡΓΙΚΕ! ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επέκταση των διατάξεων τον Ν. 1505/1984 ατούς έμμι¬ 
σθος γιατρούς τον ΤΒΑιΠΆιΛΠ, τον έχουν βαθμολο¬ 
γική ή μίσθολογική αντιστοιχία με τακτικούς μόνιμους 

πολιτικούς υπαλλήλους.1 

Επέκταση των διατάξεων του Ν. 1505/84 στο προσω¬ 
πικό με σχέση εργασίας Ιδιωτικού Δίκαιου αορίστου χ?ο- 
νόυ, που έχει βαθμολογική ή μισθολογική αντιστοιχία 

με τακτικούς μόνιμους υπαλλήλους.2 

Επέκταση των διατάξεων του Ν. 150ο/84 σε τέσσερις 
(4) υπαλλήλους του Ο.Δ,Δ.Υ. με σχέση εργασίας Ιδιω¬ 
τικού Δικαίου, που έχουν βαθμολογική και μισλολογ Κη 

αντιστοιχία με τακτικούς γόνιμους υπάλληλους.3 

Ρύθμιση τρόπού επιστροφής ανάίληφθέντος ατομικού λογα¬ 
ριασμού.. ■ ·■".·· ··· ..■ ·'· ; ^ 

Χορήγηση άδειας άσκησης επαγγέλματος ^Κοινωνικού 
Λειτουργού στην Όλγα Ντρέλια' του Κων/νόύ. · · ■ · 5 

Άδεια κατοχής . Β'-·8έσης στον Αναστάσιο Τσάμη:.6 

Άδεια κατοχής ,Β'ι-9έσης στο Νικόλαο Χατζηπέρη. ... 7 
Άδεια κατοχής Β' θέσης στο Δημήτ,ριο Μαρωνίτη. ... 8 

Αντικατάσταση μέλους του .Παν/κου Συμβουλίου του Δη- 

μοκριτείου Παν/μίου Θράκης... ® 

Σύσταση θέσεων στις (Κρατικές Ορχήστρες Ασημων και 

Θεσσαλονίκης. 

Χορήγηση έκτακτης οικονομικής ενίσχυσης στους εργαζο- 
' μένους τής' ε'πιχ/σης ’ «ΤΣΑΟΥΣΟΓΛΟΥ» Σωληνουρ- 
γία Χαλκίδας.' "... ...Λ. . .. 11 

Καταβολή μέρους των δεδουλευμένων αποδοχών στους ερ¬ 
γαζομένους της Επιχείρησης ΣΩΛΗΝΟΥΡΓΙΑ ΑΘΗ- 
ΝΩ|Ν Α.Ε. ΑΦΩΝ ΤΣΑΟΥΣΟΓΛΟΥ. ...12 

Ρύθμιση εξαγωγής εμπορευμάτων.13 

Περιορισμός Δικαιαλογητικών στον.ΟΛΘ και.ΟΛΠ. . . .14 

Επέκτασή του συστήματος της αυτόματης τιμαριθμικής 
αναπροσαρμογής στις συντάξεις του Ναυτικού Απομαχι¬ 
κού Ταμείου (ΝΑΤ).. 1^ 

Περιορισμός δικαιολογητικών Των συναλλασσόμενων με 
ιΝΠΔΔ και ,ΝΠΙΔ αρμοδιότητας Υπουργείου Εμπορι¬ 
κής Ναυτιλίας.1^ 

Εξαίρεση πλήοωσης κενών θεσεων· απο τις διαουκασιες 

του Ν. 1820/1983. Π 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 63988/11915 (1) 


Επέκταση των διατάξεων του Ν. 1505/1984 στους έμμι¬ 
σθους γιατρούς του ΤΕΑΠΑΑΠ, που έχουν βαθμολογική 

ή μισθολογική αντιστοιχία με τακτικούς μόνιμους πο¬ 
λιτικούς υπαλλήλους. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΈΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη : 

α) Τις διατάξεις τού άρθρου 26 του Ν. 1505/84/ΦΕΚ 
194/3.12.84, τ. Α). " 

β) Το γεγονός ότι οι έμμισθοι γιατροί του Ταμείου Επι¬ 
κουρικής Ασφάλισης. Πρόνοιας και Ασθένειας Λιμενεργα¬ 
τών Πειραιά (ΤΕΑΠΑΑΠ), έχουν βαθμολογική ή μισθό - 
λογική αντιστοιχία με τακτικούς μόνιμους πολιτικούς Επαλ¬ 
λήλους. 

γ) Την αποδέσμευση του μισθού από το βαθμό των τα¬ 
κτικών μόνιμων πολιτικών υπαλλήλων, μετά την ισχύ του 
'Ν. 1.586/86 περί βαθμολογίου (ΦΕΚ 37/1-4-86 τ. Α'), απο¬ 
φασίζουμε 

■ 1. Οι διατάξεις του Ν. 1505/1984 επεκτείνονται και 
στους έμμισθους γιατρούς του ΤΕΑΠΑΑΠ, που έχουν βαθ¬ 
μολογική ή μισθολογική αντιστοιχία με τακτικούς μόνι¬ 
μους πολιτικούς υπαλλήλους. 

2. Η κατάταξή τους στα μισθολογικά κλιμάκια του πα¬ 
ραπάνω νόμου (1505/84) θα γίνει με βάση τα τυπικά τους, 
προσόντα, που απαιτήθηκαν κατά' την αρχική" πρόσληψή 
τους, και θα ανατρέχει στην ημερομηνία ισχύος της από¬ 
φασης αυτής. Επίσης, από την ημερομηνία αυτή θα κατα¬ 
βληθούν και οί σχετικές διαφορές·. 

3. Ως καταβαλλόμενες αποδοχές θεωρούνται εκείνες που 
είχαν διαμορφωθεί κατά την προηγούμενη ημέρα της ισχύος 
της απόφασης αυτής και είχαν ενταλματοποιηθει. 

4. Η τυχόν προκύπτουσα επιπλέον διαφορά, μεταξύ 

καταβαλλόμενων και δικαιούμενων αποδοχών κατά την 
ημέρα ισχύος της απόφασης αυτής, διατηρεί.αι ως^ προ¬ 
σωπική διαφορά στο μισθολογικά κλιμάκιο κατάταξής ΐ^υς 
και θα μειώνεται κάθε φορά κατά το ποσό της αύξησης ποΐτ 
Οα παίρνουν, μετά την κατάταξή τους σε Μ.Κ., απο χορή¬ 
γηση επόμενων μισθολογικών κλιμακίων ή χρονοεπιδόματος, 
μέχρι την εξαφάνισή της. . 

Το ποσό-της προσωπικής αυτής διαφοράς, όπως θα. δια¬ 
μορφωθεί κατά τον αρχικό προσδιορισμό της και όπως δια- 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ; 


μορφώνεται κάθε φορά μετά την παραπάνω μείωση, λαμ- 
βάνεται υπόψη για τον υπολογισμό της Α.Τ.Α. 

5. Οι διατάξεις της παρ. 2 του άρθρου 24, των παρ. 1 
και 2 του άρθρου 25 και του άρθρου 31 του Ν. 1505/84 
δεν έχουν εφαρμογή στο προσωπικό που υπάγεται στις ρυθ¬ 
μίσεις της απόφασης αυτής. 

6. Η απόφαση αυτή ισχύει από την (1η) πρώτη του 
επόμενου μήνα της δημοσίευσής της στην Εφημερίδα της 
Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 26 Νοεμβρίου 1986 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΗΝ 

ΑΠ. · Αθ· ΤΣΟΧΑΤΖΟΠΟΥΛΟΣ ΔΗΜΗΤΡΗΣ ΤΣΟΒΟΛΑΣ 

ΥΓΕΙΑΣ, ΠΡΟΝΟΙΑΣ ΚΑΙ 
· ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΩΡΓΟΣ ΓΕΝΝΗΜΑΤΑΣ 


Αρκά. 96246/12317 (2) 


Επέκταση των διατάξεων του Ν. 1505/64 στο προσωπικό 
με σχέση εργασίας Ιδιωτικού Δικαίου αορίστου χρόνου, 
που έχει βαθμολογική ή μισθολογική αντιστοιχία με τα¬ 
κτικούς μόνιμους υπαλλήλους. 

ΟΙ ΤΠΟΤΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τη διάταξη της παρ. 2 του άρθρου 26 του Ν. 1505/84 
«Αναδιάρθρωση μισθολογίου προσωπικού της δημόσιας 
διοίκησης κ.λ.π.» (ΦΕΚ 194/ΤΑ/3.12.84). 

2. Τις διατάξεις των παρ. 5,6,7 και 8 του άρθρ. 48 του 
Ν. 1268/82 «Για τη δομή και λειτουργία των ΑΕΙ (ΦΕΚ/ 
ΤΑ/16.7.82), αποφασίζουμε : 

1. Επεκτείνουμε τις διατάξεις του ν. 1505/84 «Αναδιάρ¬ 
θρωση μισθολογίου προσωπικού της δημόσιας διοίκησης 
κ.λ.π. (ΦΕΚ 194/ΤΑ/3.12.84) και στο διοικητικό και βοη¬ 
θητικό προσωπικό που υπηρετεί στις υπηρεσίες της Α/θμιας 
και Β/θμιας εκπ/σης του ΥΠΕΠΘ με σχέση εργασίας ιδιω¬ 
τικού δικαίου αορίστου χρόνου και έχει προσληφθεί κατ’ 
εφαρμογή της διάταξης της παρ. 5 του άρθρου 48 του ν. 
1268/82 και έχει βαθμολογική και μισθολογική αντιστοι¬ 
χία με τους τακτικούς μόνιμους υπαλλήλους. 

2. Η κατάταξή του στα Μ.Κ. του παραπάνω νόμου (1505/ 
1984) θα γίνει με βάση τα τυπικά προσόντα, που απαιτήθη¬ 
καν κατά την αρχική πρόσληψή του. 

3. Οι διατάξεις του άρθρου 23, της παρ. 2 του άρθρου 24, 
των παρ. 1 και 2 του άρθρου 25 και του άρθρου 31 του Ν. 
1505/84, δεν έχουν εφαρμογή στο προσωπικό της παρού¬ 
σας. 

4. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την πρώτη (1) του επόμενου 
μήνα της δημοσίευσής της. 

Αθήνα, 26 Νοεμβρίου 1986 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΗΝ 

ΑΠ. ·ΑΘ. ΤΣΟΧΑΤΖΟΠΟΥΛΟΣ ΔΗΜΗΤΡΗΣ ΤΣΟΒΟΑΑΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΤΩΝΗΣ ΤΡΙΤΣΗΣ 


Αρ«8. 99353/12337 (3) 


Επέκταση των διατάξεων του Ν. 1505/84 σε τέσσερις (4) 

υπαλλήλους του Ο.Δ.Δ.Υ. με σχέση εργασίας Ιδιωτικού 

Δικαίου, που έχουν βαθμολογική και μισθολογική αντι¬ 
στοιχία με τακτικούς μόνιμους υπαλλήλους. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΚΑΙ ΟΙΚΟΝΟΜΙΚΩΝ 
Έχοντας υπόψη : 

1. Τις διατάξεις του Ν. 169/69, άρθρο 4 «περί τακτο- 
ποιήσεως εκτάκτων υπαλλήλων των Δημοσίων Υπηρεσιών 
και Ν.Π.Δ.Δ.». 

2. Τις αριθμ. 816/8.3.71 και 837/11.10.71 αποφάσεις 
του Δ.Σ. του Ο.Δ.Δ.Υ. με τις οποίες δόθηκε στο έκτακτο 
προσωπικό του Ο.Δ.Δ.Υ. βαθμολογική και μισθολογική 
αντιστοιχία με τους μόνιμους υπαλλήλους. 

3. Τις αριθμ. 53705/3.4.71 και 27840/6295/18.2.72 
Κ.Υ.Α. των Υπουργών Εθνικής Οικονομίας και Οικονο¬ 
μικών, με τις οποίες εγκρίθηκαν οι πιο πάνω αποφάσεις 
του Δ.Σ. του Ο.Δ.Δ.Υ. 

4. Τις διατάξεις του Ν. 251/1976 «περί Οργανισμού 
Διαχειρίσεως Δημοσίου Υλικού», όπως τροποποιήθηκαν με 
το Ν. 738/77 «περί τροποποιήσεως και συμπληρώσεως ενίων 
διατάξεων του Ν. 251/76 «περί Ο.Δ.Δ.Υ.» και ρυθμίσεως 
συναφών θεμάτων. 

5. Την αριθμ. 13785/12.4.1980 Κ.Υ.Α. των Υπουργών 
Οικονομικών και Εργασίας «περί καθορισμού αποδοχών 
των επί σχέσει εργασίας Ιδιωτικού Δικαίου μισθωτών του 
Δημοσίου και των Ν.Π.Δ.Δ. διεπομένων υπό των διατά¬ 
ξεων του άρθρου 4 του Ν.Δ. 169/69 και αμειβομένων βάσει 
του Ν. 550/77». 

6. Τις διατάξεις του Ν. 1505/84, άρθρο 26 παρ. 2 «Ανα¬ 
διάρθρωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», με τις οποίες παρέ¬ 
χεται η δυνατότης επέκτασης των διατάξεων του πιο πάνω 
Νόμου εν όλω ή εν μέρει με κοινές Υπουργικές αποφάσεις 
και σε άλλο προσωπικό του Δημοσίου, των ΝΠΔΔ και των 
Ο.Τ.Α., που δεν υπάγεται στις διατάξεις του Νόμου αυτού 
αλλά έχει μισθολογική αντιστοιχία με μόνιμους υπαλλήλους. 

7. Την αρ. 1495/18.9.86 απόφαση του Δ.Σ. του Ο.Δ.Δ.Υ. 
με την οποία εγκρίνεται η επέκταση των διατάξεων του 
Ν. 1505/84 σε τέσσερις έκτακτους υπαλλήλους του Ο.Δ.Δ.Υ. 
που έχουν μισθολογική αντιστοιχία με τους μόνιμους υπαλ¬ 
λήλους του Ο.Δ.Δ.Υ., καθώς και η σχετική δαπάνη που θα 
προκόψει απ’ την εν όλω επέκταση, αποφασίζουμε : 

1. Εγκρίνουμε να επεκταθούν οι. διατάξεις του Ν. 1505/ 
1984 «Αναδιάρθρωση μισθολογίου προσωπικού Δημόσιας 
Διοίκησης και άλλες συναφείς.διατάξεις» (ΦΕΚ Α'. 194/84) 
σε τέσσερις (4) μισθωτούς του Ο.Δ.Δ.Υ., που συνδέονται 
με την Υπηρεσία με σχέση εργασίας Ιδιωτικού Δικαίου και 
έχουν μισθολογική και βαθμολογική αντιστοιχία με τακτικούς 
μόνιμους υπαλλήλους. 

2. Η κατάταξή τους στα Μ.Κ. του παραπάνω' νόμου θα 
γίνει με βάση τα τυπικά προσόντα, που απαιτήθηκαν κατά 
την αρχική πρόσληψή τους. 

3. Οι διατάξεις του άρθρου 23, της παρ. 2 του άρθρου 24, 
των παρ. 1 και 2 του άρθρου 25 και του άρθρου 31 του Ν. 
1505/84 δεν έχουν εφαρμογή στο προσωπικό της παρού¬ 
σας. 

4. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την πρώτη (1) του επόμενου 
μήνα της δημοσίευσής της. 

Αθήνα, 26 Νοεμβρίού Τ986 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΠ. -ΑΒ. ΤΣΟΧΑΤΖΟΠΟΥΛΟΣ ΔΗΜΗΤΡΗΣ ΤΣΟΒΟΛΑΣ 

Αρι-δ. οιχ. 3199 (4) 


Ρύθμιση τρόπου επιστροφής αναληφθέντος ατομικού λο¬ 
γαριασμού 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη : 

1. Τις διατάξεις του Ν. 1558/1985 (ΦΕΚ 137/1985/Α) 
«Κυβέρνηση και Κυβερνητικά Όργανα». 

2. Τις διατάξεις της παρ. 4 του άρθρου 18 του Ν. 1543/ 
1985 (ΦΕΚ 73/1985/Α) «Συνταξιοδότηση των παθόντων 
αγωνιστών Εθνικής Αντίστασης, αποκατάσταση αγωνι¬ 
στών που διώχθηκαν για τα κοινωνικά τους φρονήματα 
και συνταξιοδότηση αγωνισθέντων κατά της δικτατορίας 
και άλλες διατάξεις». 

3. Τις διατάξεις του άρθρου 44 του Καταστατικού του 

ΤΑΠ-ΟΤΕ. 

4. Την αριθ. 2903/3.9.1986 απόφαση του Δ.Σ. του 
ΤΑΠ-ΟΤΕ, αποφασίζουμε : 

Οι υπάλληλοι της πρώην ΑΕΤΕ που αποκαθίστανται 
διοικητικά από τον ΟΤΕ, σύμφωνα με τις διατάξεις του 
άρθρου 17 του Ν. 1543/1985, οι οποίοι ανέλαβαν τον ατο¬ 
μικό τους λογαριασμό από το Ταμείο Ασφαλίσεως Προσω¬ 
πικού ΟΤΕ (ΤΑΠ-ΟΤΕ) σύμφωνα με τις διατάξεις του 
άρθρου 44 του Καταστατικού του Ταμείου, και οι οποίοι 
δικαιούνται να επιστρέφουν τις εισφορές που ανέλαβαν σύμ¬ 
φωνα με τις διατάξεις της παρ. 4 του άρθρου 18 του Ν. 
1543/1985, θα καταβάλουν στο ΤΑΠ-ΟΤΕ, εφάπαξ, ποσόν, 
ίσο με τις αποδοχές τόσων μηνών όσοι ήταν οι μήνες για 
τους οποίους είχαν λάβει αποδοχές ως ατομικό λογαριασμό. 

Ως αποδοχές θεωρούνται εκείνες που θα ελάμβανε ο 
υπάλληλος κατά το χρόνο που τερμάτισε την υπηρεσία 
του σύμφωνα με τις διατάξεις των παρ. 1 και 2 του άρ¬ 
θρου 17 του Ν. 1543/1985 και όπως οι αποδοχές αυτές 
έχουν διαμορφωθεί κατά την ημέρα που εκδίδεται η από¬ 
φαση για τη διοικητική του αποκατάσταση. 

Η απόφαση αυτή να ϊημοσ'.ευ&Ιεί οπήν Εφημερίδα της Κυ- 

δερνήσεως. 

Αθήνα, 21 Νοεμβρίου 1986 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜΗΤΡΗΣ ΤΣΟΒΟΛΑΣ ΓΙΩΡΓΟΣ ΓΕΝΝΗΜΑΤΑΣ 

ΜΕΤΑΦΟΡΩΝ Β ΕΠΙΚΟΙΝΩΝΙΩΝ 

ΚΩΣΤΑΣ ΜΠΑΝΤΟΥΒΑΣ 


Αρι·8. Γ6α/2687 (5) 


Χορήγηση άδειας άσκησης επαγγέλματος Κοινωνικού Λει¬ 
τουργού στην Όλγα Ντρέλια του Κωνσταντίνου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

, Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Γ6α/2687/25.11.86 έχει χορη¬ 
γηθεί στην Όλγα Ντρέλια του Κων/νου άδεια άσκησης 
επαγγέλματος Κοινωνικού Λειτουργού. 

Αθήνα, 21 Νοεμβρίου 1986 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 


Αρίιδ. Φ.131.3/Β2/6246 (6) 


Άδεια κατοχής Β' θέσης στον Αναστάσιο Τσάμη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ.ΚΑΙ ΘΡΗΣΚΕΥΜΑΤΩΝ 
Έχοντας υπόψη: 

1. Τις διατάξεις της παρ. 4 του άρθρου 1 του ν. 1256/ 
1982 «για πολυθεσία, την πολυαπασχάληση και την κα¬ 
θιέρωσή · ανωτάτου ορίου απολαβών στο δημόσιο τομέα 
κλπ.». 

2. Την αριθ. Β2/5305/7.9.83 (ΦΕΚ 523 τ. Β') από¬ 
φαση των Υπουργών Προεδρίας της Κυβέρνησης, Οικονο¬ 
μικών και Εθνικής Παιδείας και Θρησκευμάτων. 

3. Το αριθ. 3153/21.10.1986 έγγραφο της Παντείου 
Ανωτάτης Σχολής Πολιτικών Επιστημών, αποφασίζουμε: 

Παρέχουμε την άδεια στον Αναστάσιο Τσάμη βοηθό του 
τμήματος Δημόσιας Διοίκησης της Παντείου Ανωτάτης 
Σχολής Πολιτικών Επιστημών να παρέχει τις υπηρεσίες 
του ως Ειδικός Οικονομολόγος - Ειδικών Καθηκόντων στην 
Εμπορική Τράπεζα της Ελλάδος από 1.9.1986 χωρίς να 
παρεμποδίζεται το κύριο έργο του στη Σχολή. 

Ο ενδιαφερόμενος λαμβάνει το σύνολο των ακαθάριστων 
αποδοχών της πρώτης κατεχόμενης θέσης, ή της σύνταξης 
προκειμένου περί συνταξιούχων και 3/4 των ακαθάριστων 
αποδοχών της δεύτερης χρονικά θέσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 1986 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 


Αρι-3, Φ.131.3/Β2/3240 (7) 


Άδεια κατοχής Β' θέσης στο Νικόλαο Χατζηπέρη. 

Ο ΥΠΟΥΡΓΟΣ 

ΕΘΝΙΚΗΣ Π ΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
Έχοντας υπόψη: 

1. Τις διατάξεις της παρ. 4 του άρθρου 1 του Ν. 1256/ 
1982 «για την πολυθεσία, την πολυαπασχόληση και την 
καθιέρωση ανωτάτου ορίου απολαβών στο δημόσιο τομέα 
κλπ.». 

2. Την αριθ. Β2 5305/7.9.83 (ΦΕΚ 523 τ. Β') απόφα¬ 
ση των Υπουργών Προεδρίας της Κυβέρνησης, Οικονο¬ 
μικών και Εθνικής Παιδείας και Θρησκευμάτων. 

3. Το αριθ. 3517/19.5.86 έγγραφο του Πανεπιστημίου 
Πατρών, αποφασίζουμε: 

Παρέχουμε την άδεια στο Νικόλαο Χητζηπέρη, επιστη¬ 
μονικό συνεργάτη του Τμήματος Μαθηματικών του Πανε¬ 
πιστημίου Πατρών να κατέχει και τη θέση του καθηγητή 
στη Μέση Εκπαίδευση από 31.8.84 μέχρι το Φεβρουά¬ 
ριο του 1987. 

Το σύνολο των αποδοχών του ανωτέρω υπόκειται στους 
περιορισμούς του άρθρου 6 του Ν. 1256/82. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 1986 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΔΕΥΤΕΡΟ) 


Α»ι6'. Φ. 124/85/Β2 5752 (8) 


Άδεια κατοχής Β' θέσης στο Δημήτριο Μαρωνίτη. 

Ο ΥΠΟΥΡΓΟΣ 

ΕΘΝΙΚΗΣ Π ΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
Έχοντας υπόψη τις διατάξεις: 

1. Του άρθρου 13 παρ. 9. του Ν. 1268/82 «για τη δομή 
και τη λειτουργία των Ανωτάτων Εκπ/κών Ιδρυμάτων», 
όπως συμπληρώθηκε με την παρ. 6 του άρθρου 48 του 
Ν. 1404/83. 

2. Το αριθ. 459/2.11.83 Π. Δ/γμα(ΦΕΚ 175/29.11.83 τ. 
Α'_), αποφασίζουμε: 

Παρέχουμε την άδεια στον Δημήτριο Μαρωνίτη, καθη¬ 
γητή του τμήματος Φιλολογίας του Πανεπιστημίου Θεσ¬ 
σαλονίκης να απασχοληθεί στο ραδιόφωνο και την τη¬ 
λεόραση (ΕΡΤ 1 και 2) για θέματα εκπαιδευτικά - πολι¬ 
τιστικά μιας (1) ημέρας την εβδομάδα. 

Το σύνολο ■ των αποδοχών και από τις δύο θέσεις δεν 
μπορεί να ' υπερβαίνει σε καμιά περίπτωση το ανώτατο 
όριο απολαβών του άρθρου 6 του Ν. 1256/82. 

Ο ανωτέρω δικαιούται κατ’ επιλογή να λαμβάνει: ή το 
σύνολο των ακαθάριστων αποδοχών που λαμβάνει ως μέ¬ 
λος του ΔΕΠ και τα 3/4 του συνόλου των ακαθάριστων 
κάθε φύσης αμοιβών του για την απασχόλησή του στην 
παραπάνον θέση ή τα 3/4 του συνόλου των ακαθάριστων 
αποδοχών του ,ως μέλους του ΔΕΠ και το σύνολο των 
ακαθάριστων κάθε φύσης αμοιβών του για την απασχόλησή 
του στην παραπάνω θέση. 

Η απόφαση αυτή να δημοσιευτεί στην Εφημερίδα της Κυ- 
δερνήσεως. 

Α.θήνα, 25 Νοεμβρίου 1986 

Ο ΥΠΟΥΡΓΟΙ ■■ γ 

ΑΝΤΩΝΗΣ ΤΡΙΤΣΗΣ 


ΑρΛ. Β2/5060 α. (9) 


Αντικατάσταση μέλους του Παν/κού Συμβουλίου του Δη- 
μοκριτείου Πανεπιστημίου Θράκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
Έχοντας υπόψη: 

1. Τις "διατάξεις του Ν. 641/77 (άρθρο 13). 

2. Τις διατάξεις του Ν.Δ. 87/73 (άρθρο 2). 

3. Τις διατάξεις του Π.Δ. 30/1978. 

4. Την αριθ. Β/1254/2.2.81 κοινή υπουργική απόφαση, 
ΦΕΚ 98 τ. Β'. 

5. Την αριθ. ΣΤ5/13/22.6.82 (άρθρο 14) κοινή υπουρ¬ 
γική απόφαση (ΦΕΚ 429 τ. Β'). 

6. Τις διατάξεις του Ν. 1268/1982 (άρθρο 3 παρ. 4 
και άρθρο 11, ΦΕΚ 87 τ. Α'. 

7. Τις διατάξεις του Ν.Δ. 463/70. 

8. Τη Β1/508/6.5.83 υπουργική απόφαση, ΦΕΚ 256/ 
17.5.83 τ. Β'. 

9. Τις διατάξεις του άρθρου 14 παρ. 2 του Ν. 1351/83, 
ΦΕΚ 56 τ. Α'. 

10. Το Α. 8871/13.6.86 έγγραφο του Παν/μίου Θρά¬ 
κης, αποφασίζουμε:·. 

Τροποποιούμε τη Β2/3671/1.9.86 (ΦΕΚ 668 τ. Β'/7. 
10.86) απόφασή μας και αντικαθιστούμε το Νικόλαο 
Βούλγαρη, αναπληρωματικό μέλος (αντιπρόεδρο) με τον 
Παύλ.ο Μαρίνο, καθηγητή του τμήματος Πολιτικών Μη¬ 
χανικών της Πολυτεχνικής σχολής του Παν/μίου Θράκης. 

Η απόφαση αυτή να δημοσι;:υ·8εί στην Εφημερίδα της Κυ- 
δερνήσεως. 

Α.θήνα, 25 Νοεμβρίου 1986 

Ο ΥΠΟΥΡΓΟΙ 

ΑΝΤΩΝΗΣ ΤΡΙΤΣΗΣ 


Αρι$. ΥΠ ΠΟ/ΔΙΟΙΚ./Β/48520 (10) 


Σύσταση θέσεων στις Κρατικές Ορχήστρες Αθηνών και 
Θεσσαλονίκης. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Το άρθρο 42 του Ν. 1597/1986 «προστασία και ανά¬ 
πτυξη της κινηματογραφικής τέχνης, ενίσχυση της ελληνι¬ 
κής κινηματογραφίας και άλλες διατάξεις». 

2. Τα άρθρα 5 και 6 του Ν. 1476/1984 «Διορισμός σε 
μόνιμες θέσεις του προσωπικού με σχέση εργασίας ιδιωτι¬ 
κού δικαίου του Δημοσίου, των Ν.Π.Δ.Δ., των Ο.Ι.Α. 
και άλλες διατάξεις». 

3. Τα άρθρα 3 - 50 του Ν. 993/1979 «περί του επί 

συμβάσει εργασίας ιδιωτικού δικαίου προσωπικού του Δη- 
μοσου, των Οργανισμών Τοπικής Αυτοδιοικήσεως και των 
λοιπών νομικών προσώπων δημοσίου δικαίου». 

4. Τις αιτήσεις που υποβλήθηκαν από τους ενδιαφερο¬ 
μένους σύμφωνα με τα άρθρα 6 παρ. 2 του Ν. 1476/1978 
και 42 του Ν. 1597/86. 

5. Τις αριθ. 4/31.7.1986 και 6/16.10.1986 γνωμοδο¬ 
τήσεις του Τριμελούς Υπηρεσιακού Συμβουλίου του ΥΠ 
ΠΟ, αποφασίζουμε: 

1. Διαπιστώνουμε την αυτοδίκαιη σύσταση στην Κρα¬ 
τική Ορχήστρα Αθηνών και στην Κρατική Ορχήστρα Θεσ/ 
νίκης, Δημόσιες Υπηρεσίες που εποπτεύονται απο το Υ¬ 
πουργείο Πολιτισμού, των κατωτέρω κατα ειδικότατα και 
αριθμό προσωρινών θέσεων καλλιτεχνικού προσωπικού με 
σχέση εργασίας ιδιωτικού δίκαιου αορίστου χρονου, προ- 
κειμένου να καταταχθούν σ’ αυτές ισάριθμοι υπάλληλοι 
(μουσικοί) οι οποίοι παρόλο που έχουν συνάψει με τις ως 
άνω Ορχήστρες συμβάσεις μίσθωσης έργου παρέχουν στην 
πραγματικότητα εξαρτημ.ένη εργασία (αρθρα 6 παρ. 1 και 
2 του Ν. 1476/1984 και 42 παρ. 2 του Ν. 1597/1986), 
ως εξής: 

Κρατική Ορχήστρα Αθηνών: 

Δύο (2) θέσεις Κορυφαίων Α' 

(μία (1) στη Σάλπιγγα και μία (1) στο Βαρύαυλο). 

Δέκα (10) θέσεις Μουσικών Α' ■ 

(δύο (2) στο Βιολοντσέλλο, τρεις (3) στο Βιολί,., μια 
(1) στον Οξύαυλο, δύο (2) στα Κρουστά, μία (1) στο Κόρ¬ 
νο και μία (1) στην Ολκωτή Σάλπιγγα.) 

Επτά (7) θέσεις Μουσικών Β' 

(μία (1) στο Βαθύχορδο, μία (1) στη Βιόλα, δυο (2) 
στα Κρουστά, μία (1) στο Βιολί, μια (1) στη Σαλ.πιγγα 
και μία (1) στο Βιολοντσέλλο). 

Κρατική Ορχήστρα Θεσ/νίκης: 

Είκοσι τέσσερις (24) θέσεις Μουσικών Α : 

(τέσσερις (4) στη Σάλπιγγα, δύο (2) στα Κρουστά, 
τέσσερις (4) στο Βιολί, δύο (2) στο Κορνο, μια (1) στον 
Ευθύαυλο τρεις (3) στη Βιόλα, δύο (2') στην Ολκωτή 
Σάλπιγγα, μία (1) στο Βαρύαυλο, δύο (2) στον Πλαγί¬ 
αυλο, δύο (2) στο Βαθύχορδο και μία (1) στον Οξύαυλο). 

Μία (1) θέση Μουσικού Β': 

(μία (1) στο Βαρύαυλο). 

2. Όλες οι παραπάνω θέσεις καταργούνται αυτοδίκαια 
μόλις κενωθούν με οποιοδήποτε τρόπο. 

3. Το προσιυπικό που θα καταταγεί στις θέσεις αυτές 
θα διέπεται από τις διατάξεις του Κεφ. Γ του Ν. 995/ 
1979. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 1986 

Η ΥΠΡΥ/ΓΟΣ 

ΑΜΑΛΙΑ . ΜΑΡΙΑ (ΜΕΛΙΝΑ} ΜΕΡΚΟΥΡΗ 

Αρι·3. 33628 (11) 


Χορήγηση έκτακτης οικονομικής ενίσχυσης στους εργαζομέ¬ 
νους της επιχ/σης «ΤΣΑΟΥΣΟΓΛΟΥ» Σωληνουργία Χαλ¬ 
κίδας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη : 

1. Τις διατάξεις του άρθρου 46 του Ν.Δ. 2698/53. 

2. Τις διατάξεις του Ν. Δ/τος 212/69 «περί Οργανώσεως 
και Διοικήσεως του Οργανισμού Απασχολήσεώς Εργατικού 
Δυναμικού». 

3. Την αριθ. 11586/86 απόφαση του Δ.Σ. του ΟΑΕΔ (αρ. 
Συνεδρίασης 226/24.11.86) που μας υποβλήθηκε με το αριθ. 
99946/26.11.86 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν 
εξαιρετικοί λόγοι, αποφασίζουμε : 

1. Εγκρίνουμε την καταβολή, από τον ΟΑΕΔ έκτακτης 
οικονομικής ενίσχυσης από .δεκαπέντε χιλιάδες (15.000) δρχ. 
στον καθένα από τους εργαζομένους της επιχ/σης «ΤΣΑΟΥ¬ 
ΣΟΓΛΟΥ» (Σωληνουργία Χαλκίδας). 

2. .Η αξίωση της παραπάνω οικονομικής ενίσχυσης παρα¬ 
γράφεται μετά εξήντα (60) ημέρες από την κοινοποίησή της 
απόφασης αυτής στην αρμόδια για την επιδότηση Υπηρεσίας. 

Η απόφαση αυτή, που κοινοποιείται για εκτέλεση, να δη- 
μοσιεύθέί στην Εφημερίδα της Κυβερνήσεως! 

Αίήνα, 28 Νοεμβρίου 1986 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝ ΑΓΙΩΤ0Υ 


Αρ:Φ. 32623 (12) 


Καταβολή μέρους των δεδουλευμένων αποδοχών στους, εργα¬ 
ζομένους της Επιχ/σης ΣΩΛΗΝΟΥΡΓΙΑ ΑΘΗΝΩΝ ΑΕ 
ΑΦΩΝ ΤΣΑΟΥΣΟΓΛΟΥ. 

Ο ΥΠΟΥΡΓΟΣ ΕΡΓΑΣΙΑΣ 
( Έχοντας υπόψη : 

1. Γις διατάξεις της παρ. 1 του άρθρου μόνου του Ν. 1172/ 
1981 «Περί κυρώσέως, συμπλήρώσέώς κάι ερμηνείας τής 
υπό χρονολογίαν 2.3.81 Πράξεως Νομοθετικού Περιεχομέ¬ 
νου «Περί καταβολής υπό του Οργανισμού Απασχολήσεώς 
Εργατικού Δύναμικού, δεδουλευμένο», αποδοχών και αποζη¬ 
μιώσεων εις μισθωτούς κ,λπ.». 

. 2. Την αριθμ. 11557/86 γνωμοδότηση του Δ.Σ. του ΟΑΕΔ 
(α'ριθμ. συνεδρίασης 226/24.11.86) που μας υποβλήθηκε με 
τό αριθμ. 99946/86 έγγραφο του Οργανισμού. 

• ?' * 0 Ύ ε ϊ ον ός ότι, στην περίπτωση αυτή, συντρέχουν λό¬ 
γοι γενικότερου κοινωνικού συμφέροντος και .προκύπτει, 
έκδηλη οικονομική αδυναμία της επιχ/σης «ΣΩΛΗΝΟΥΡ- 
ΓΙΑ ΑΘΗΝΩΝ ΑΕ ΑΦΩΝ ΤΣΑΟΥΣΟΓΛΟΥ», αποφασί¬ 
ζουμε : 

Εγκρίνουμε την καταβολή από τον ΟΑΕΔ σε έντεκα (11) 
εργαζομένους της επιχ/σης ΣΩΛΗΝΟΥΡΓΙΑ ΑΘΗΝΩΝ 
ΑΕ ΑΦΩΝ ΤΣΑΟΥΣΟΓΛΟΥ» μέρους των δεδουλευμένων 
αποδοχών των μηνών Απριλίου 1986 και α' Ιδθημέρου Μαΐου 
1986 μέχρι του ποσού των σαράντα χιλιάδονν (40.000) δρχ. 
συνολικού ύψους τετρακοσίων σαράντα χιλ. δρχ. (440.000). 

. Η απόφαση αυτή, που κοινοποιείται για εκτέλεση, να δη - 
μόσιευθεί στην Εφημερίδα τής Κυβερνήσεως. 

Αθήνα, 28 Νοεμβρίου 1986 

,ίΛ,Λ'.. 0 , 

ΚΩΣΤΑΣ ΠΑΠΑΝΛΓΙΩΤΟΥ 


Αρι$. Ε4 - 8559/Φ.40 (13) 


Ρύθμιση εξαγωγής εμπορευμάτων. 

Ο ΥΠΟΥΡΓΟΣ ΕΜΠΟΡΙΟΥ 
Έχοντας ιίπόψή : 

1. Τις διατάξεις του Ν.936/1979 «περί τροποποιήσεως 
καί συμπληρώσεως των περί Εξωτερικού Εμπορίου δια¬ 
τάξεων». 

2. Τις διατάξεις του Ν. 1558/85 «περί Κυβερνήσεως 
και Κυβερνητικών Οργάνων». 

3. Τις διατάξεις του Π.Δ. 607/76 «περί Οργανισμού 
του Υπουργείου Εμπορίου». 

4. Τις διατάξεις του Π.Δ. 437/1985 «Καθορισμός και 
ανακατανομή τών αρμοδιοτήτων των Υπουργείων». 

5. Τις διατάξεις του Π.Δ. 456/85 «Μεταφορά αρμοδιο¬ 
τήτων, Υπηρεσιών και Προσωπικού στο Υπουργείο Εμπο¬ 
ρίου από το Υπουργείο Εθνικής Οικονομίας. 

6. Την αριθμ. Ε4/9490/17.11.1980 απόφαση Υπουργού 
Εμπορίου. 

7. Τις διατάξεις του Ν.301/76 «περί της εις την Εφη¬ 
μερίδα της Κυβερνήσεως δημοσιευομένης ύλης κάι ρυθμί- 
σεως θεμάτων αναφερομένων εις την έκδοσιν και κυκλοφο¬ 
ρίαν ταύτης». 

8. Την από 9.10.86 αίτηση του ιδρύματος Νικολάου 

Π'. Γουλάνδρή. - .. ί . 

9. Την από 13.11.86 σχετική αίτηση, του Συλλόγου 
προς διάδοσιν της Εθνικής Μουσικής (Ο.Α.), αποφασί¬ 
ζουμε : 

. Συμπληρώνουμε την απόφασή μας με αριθ. πρωτ. Ε4/ 
9490/17.11.80. «Εξαγωγή χωρίς συναλλαγματικές διατυ¬ 
πώσεις, μεταφόρτωση, επανεξαγωγή κ.λ.π. εμπορευμάτων» 
παρ. ν ως εξής : 

Εξουσιοδοτούμε την Τράπεζα της Ελλάδας να χορηγεί 
άδειες εξαγωγής εγχωρίων προϊόντων, προς οποιαδήποτε 
χώρα, μέχρι αξίας πέντε χιλιάδων δολαρίων (5.000), με 
τους πιο κάτω όρους : 

α) Τα ανωτέρω προϊόντα να έχουν αγορασθεί από ομο¬ 
γενείς ή αλλοδαπούς, οι οποίοι διέμειναν προσωρινά στην 
Ελλάδα, βάσει επισήμου αποδείξεως λιανικής πωλήσεως ή 
τιμολογίου, Νομικών Προσώπων (Ιδρυμάτων·, Σωματείων 
κ.λ.π.) που έχουν συσταθεί νόμιμα ως μη κερδοσκοπικού 
χαρακτήρα, τα δε εμπορεύματα θα συναποκομισθούν από 
τους αγοραστές τους κατά την επιστροφή τους ή θα αποστα¬ 
λούν από αυτούς ή τα ανωτέρω Νομικά Πρόσωπα, οι δε 
ενδιαφερόμενοι να έχουν εκχωρήσει προηγουμένως στην 
Τράπεζα της Ελλάδος, συνάλλαγμα που θα καλύπτει ολό¬ 
κληρη την αξία των προς εξαγωγή ειδών. 

β) Τα ανωτέρω προϊόντα, να έχουν παραγγελθεί από 
αντίστοιχα Νομικά Πρόσωπα μη κερδοσκοπικά του. .εξω¬ 
τερικού και θα τους αποσταλούν από ημεδαπά Νομικά Πρό¬ 
σωπα, αφού όμως έχει πραγματοποιηθεί ή έχει εξασφαλι- 
σθεί η εισαγωγή του αντίστοιχου συναλλάγματος. 

γ) Τα ανωτέρω προϊόντα να αποτελούν μέρος της δρα¬ 
στηριότητας των ενδιαφερομένων Νομικών Προσώπων 
(π.χ. εκμαγεία αντιγράφων εκθεμάτων, ειδικές εκδόσεις 
βιβλίων κ.λ.π.). 

Η παρούσα, της οποίας η ισχύς αρχίζει από σήμερα, να 
δημοσιευθεί στην Εφημερίδα της Κυβερνήσεως. 

Αθήνα, 26 Νοεμβρίου 1986 

Ο ΥΠΟΥΡΓΟΣ 

ΒΑΣΙΛΗΣ ΣΑΡΑΝΤΙΤΗΣ 

Αριύ. 45007/30/86 (14) 


Περιορισμός Δικαιολογητικών στον ΟΛΘ και ΟΛΠ. 

ΟΙ ΤΠΟΤΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη : 

1. Τις διατάξεις του άρθρου 10 του Ν. 1599/86 (ΦΕΚ 
75 Α') «Σχέσεις Κράτους Πολίτη, Καθιέρωση νέου τύπου 
δελτίου ταυτότητας και άλλες διατάξεις». 

2. Την Υ179/10.7.86 του Υπουργείου Προεδρίας της 
Κυβέρνησης. 

3. Την αριθ. 19164/25.9.86 Πράξη Δ.Σ./ΟΛΘ και το 
άριθ. 21508/87/22.9.86 έγγραφο Ο.Λ.Π. 

4. Την ανάγκη για καλύτερη εξυπηρέτηση των πολιτών 
που συναλλάσσονται με τους Οργανισμούς Ο.Λ.Π. και 
Ο.Λ.Θ., αποφασίζουμε : 

Άρθρο μόνο. 

1. Πιστοποιητικά ή άλλα δικαιολογητικά που μέχρι σή¬ 
μερα απαιτούνται από τις κείμενες διατάξεις για τη διεκ¬ 
περαίωση υποθέσεων των πολιτών από τις υπηρεσίες του 
Οργανισμού Λιμένος Θεσσαλονίκης (Ο.Λ.Θ.) και του 
Οργανισμού Λιμένος Πειραιώς (Ο.Λ.Π.) περιορίζονται στα 
όσα καθορίζονται στην επόμενη παράγραφο. 

2. Διατηρούνται σε ισχύ : 

Ά Ο.Λ.Θ. 

α) Τα προβλεπόμενα στα άρθρα : 99 παρ. 4, 105 παρ. 1 
(«5άφ. β και ϊ) και 2 (εδάφ. β), 108 παο. 5 (εδάυ. α, γγ- 
α,δδ), 111 παρ. 1 (εδαφ. α,β,δ) του εσωτερικού κανονισμού 
Λειτουργίας Υπηρεσιών Ο.Λ.Θ· που εγκρίθηκε με την 63942/ 
6.6.69 Απόφαση Νομάρχη Θεσσαλονίκης. 

β) Τα οριζόμενα στο κεφάλαιο ΣΤ «Εκκαθάριση εκ- 
πλειστηριάσματος» άρθρο 26 παρ. 1 της 46304/2/72/28. 
12.72 κοινής απόφασης των Υπουργών Ναυτιλίας - Μετα¬ 
φορών - Επικοινωνιών και Οικονομικών (ΦΕΚ 46/16.1. 
1973 τ.Β'). 

Β'. Ο.Λ.Π. 

α) Οι διατάξεις του άρθρου 7 παρ. 1.1,3 (κεφ. Γ) του 
ειδικού Κανονισμού Παραλαβής και Παράδοσης Εμπορευ¬ 
μάτων από τον Ο.Λ.Π. (Πράξη Δ.Σ./ΟΛΠ 40/85 εγκριτι¬ 
κή απόφαση ΥΕΝ 45063/85/5.3.85 ΦΕΚ 161 τ. Β' 28.3. 
1985). ■ 

β) Οι διατάξεις των άρθρων 5 παρ. 4/6, 7/5 και 8 παρ. 
6/2 του Κανονισμού και Τιμολογίων Δικαιωμάτων επί 
πλοιων/πλωτών ναυπηγημάτων στη λιμενική περιοχή του 
Ο.Λ.Π. (Πράξη Δ.Σ./ΟΛΠ 560/27.6.79 εγκριθ. με την 
αριθ. 46054/10/79/16.7.79 ΦΕΚ 671/Β/13.8.79 απόφαση 
ΤΕΝ, Πράξη Δ.Σ./ΟΛΠ 172/27.2.80 εγκριθ. με την αριθ. 
45054/6/81/30.7.81 ΦΕΚ 504 Β/1.9.81 απόφαση ΥΕΝ και 
Πράξη Δ.Σ./ΟΛΠ 20/31.1.83 εγκριθ. με την αριθ. 45054/ 
12/83/8.3.83 ΦΕΚ 173 Β/11.4.83 απόφαση ΥΕΝ). 

γ) Η διάταξη του άρθρου 23 παρ. 13 του Κανονισμού 
Οικονομικής Διαχείρισης Ο.Λ.Π. (Εγκριτική απόφαση αριθ. 
45057/11/72 Υπουργών Ν.Μ.Ε. και Οικονομικών ΦΕΚ 57 
Β/18.1.1973) όπως τροποποιήθηκε με την 735/15.10.80. 
πράξη Δ.Σ./ΟΛΠ που εγκρίθηκε με την αριθ. 45057/4/81 
(ΦΕΚ 179 Β/30.3.81) κοινή απόφαση των Υπουργών Οικο¬ 
νομικών και Εμπορικής Ναυτιλίας τροποποιουμένου του 
ύψους του ποσού για το οποίο δεν θα απαιτείται πληρεξού¬ 
σιο για την πληρωμή του από 100.000 σε 200.000 δρχ. 

δ) Γα οριζόμενα στο άρθρο 23 παρ. 3 σε συνδυασμό με 
το άρθρο 15 παρ. 6 του Κανονισμού Οικονομικής Διαχεί¬ 
ρισης Ο.Λ.Π. (ΦΕΚ 57 Β 1973) και για την καταβολή 
επιστρεφόμενων υπολοίπων στους εκπροσώπους των δι- 
καιούχων που κατέθεσαν τις προκαταβολές στον Ο.Λ.Π. 
και πληρωμή των χρηματικών ενταλμάτων επιστροφής υπο¬ 
λοίπων προκαταβολών των οποίων δικαιούχοι φέρονται εται¬ 
ρείες εξωτερικού στους εδώ αντιπροσώπους απαιτούνται 
τα ακόλουθα νομιμοποιητικά δικαιολογητικά : 


I. Πρωτότυπα αρχικών Γραμματίων Προκαταβολών. 

II. Υπεύθυνη Δήλωση του άρθρου 8 του Ν. 1599/86 
από τον εκπρόσωπο στην Ελλάδα Πράκτορα - Διαχειριστή 
κ.λ.π. στην οποία θα δηλώνει ότι εκπροσωπεί τη δικαιούχο 
εταιρεία στη συγκεκριμένη περίπτωση για είσπραξη για 
λογαριασμό της και με την προϋπόθεση αναγραφής του 
ονόματος του στο πρωτότυπο γραμμάτιο. 

3. Τα δικαιολογητικά της προηγούμενης παραγράφου 
δεν μπορούν να αντικατασταθούν μόνο με υπεύθυνη δήλωση 
του άρθρου 8 του Ν.1599/86, εκτός από την περίπτωση που 
αναφέρεται ρητά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Νοεμβρίου 1986 

ΟΙ ΥΠΟΥΡΓΟΙ 

ΠΡΟΕΛΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. - Αθ. ΤΣΟΧΑΤΖΟΠΟΥΛΟΣ ΔΗΜΗΤΡΗΧ ΤΣΟΒΟΛΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΘΗΣ ΑΛΕΞΑΝΔΡΗΣ 


ΑρΛ. 30033/2903/86 (15) 


Επέκταση του συστήματος της αυτόματης τιμαριθμικής 

αναπροσαρμογής στις συντάξεις του Ναυτικού Απομα¬ 
χικού Ταμείου (ΝΑΤ) 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη : 

α) Την 4121/1266/28.8.86 απόφαση του Υπουργού Εθνι¬ 
κής Οικονομίας για τον καθορισμό ποσοστού μεταβολής 
του δείκτη τιμών καταναλωτή τετραμήνου Σεπτεμβρίου — 
Δεκεμβρίου 1986. 

β) Την 8418/231/25.1.84 απόφαση του Υπουργού των 
Οικονομικών για την κλιμάκωση ποσοστού δείκτη τιμών 
καταναλωτή και τον υπολογισμό της ΑΤΑ. 

γ) Το άρθρο 23 του Κ.Ν. 792/78 (ΦΕΚ 220/Α/78) 
περί τροποποιήσεως και συμπληρώσεως ενίων διατάξεων 
της περί ΝΑΤ νομοθεσίας και άλλων συναφών διατάξεων. 

δ) Την απόφαση του ΔΣ/ΝΑΤ της από 22.9.86 συνε¬ 
δρίασής του. 

ε) Τη σύμφωνη γνώμη του Υπουργείου Εθνικής Οι¬ 
κονομίας Δ/νση Τιμών και Εισοδημάτων που διατυπώθηκε 
στο αριθ. ΠΡ4623/1379/13.10.86 έγγραφό του, αποφασί¬ 
ζουμε : 

Στους συνταξιούχους του ΝΑΤ χορηγείται αναδρομικά 
από 1ης Σεπτεμβρίου 1986 πέρα από την καταβαλλόμενη 
σύνταξη όπως αυτή έχει διαμορφωθεί την 31.8.86 αυτόματη 
τιμαριθμική αναπροσαρμογή (ΑΤΑ) δηλαδή αύξηση 4,7 % 
στη σύνταξη της 31.8.1986. 

Για τον υπολογισμό της ΑΤΑ το κατά την προηγού¬ 
μενη παράγραφο ποσοστό μεταβολής του δείκτη τιμών κα¬ 
ταναλωτή θα κλιμακώνεται ανάλογα με το ύψος της μηνι¬ 
αίας σύνταξης ως εξής : 

α) Για σύνταξη μέχρι 50.000 δρχ. θα υπολογίζεται ολό¬ 
κληρο το ποσοστό μεταβολής του δείκτη δηλαδή 4,7 %. 

β) Για τμήμα σύνταξης από 50.001 δρχ. μέχρι 75.000 
δρχ. θα υπολογίζεται το μισό (1/2) του ποσοστού μεταβο¬ 
λής του δείκτη. 

γ) Για τμήμα σύνταξης από 75.001 δρχ. μέχρι 100.000 
δρχ. θα υπολογίζεται το ένα τέταρτο (1/4) του ποσοστού 
μεταβολής του δείκτη. 

δ) Για τμήμα σύνταξης πέρα από 100.000 δρχ. δεν Θα 
γίνεται καμιά τιμαριθμική αναπροσαρμογή. 

2. Οι κατά τα παραπάνω αυξήσεις λαμβάνονται υπόψη 
και, για τον υπολογισμό των Δώρων εορτών Πάσχα και 
Χριστουγέννων ως και της πρόσθετης μισής σύνταξης. 

Η απόφαση αυτή, που ισχύει από 1ης Σεπτεμβρίου 1986, 
να δημοσιευθεί στην Εφημερίδα της · Κυβερνήσεως και να 
κυρωθεί με νόμο. 

Πειραιάς, 14 Οκτωβρίου 1986 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑ! ΟΙΚΟΝΟΜΙΚΩΝ 

ΚΟΙΤΑΚ ΣΗΜΙΤΗΣ ΔΗΜΗΤΡΗΧ ΤΧΟΒΟΛΑΣ 

ΕΜΠΟΡΙΚΗ! ΝΑΥΤΙΛΙΑ! 

ΣΤΑΘΗΣ ΑΛΕΞΑΝΔΡΗΣ 


ιΑριθ. 32537/2723/86 (16) 


Περιορισμός δικαιολογητικών των συναλλασσομένων με 

ΝΠΔΔ και ΝΠΙΔ αρμοδιότητας Υπουργείου Εμπορικής 

Ναυτιλίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη : 

1. Τις διατάξεις του άρθρου 10 του Ν. 1599/86 «Σχέσεις 
Κράτους Πολίτη, καθιέρωση νέου τύπου δελτίου ταυτό- 
τητος και άλλες διατάξεις». 

2. Τα με αριθ. 68826/8.9.86, 23361/8.9.86, 1499/8.9.86 
και ΓΠ/Β86/335/ΑΚΔ/8.9.86 έγγραφα του ΝΑΤ, Ο.Ν., 
Εστίας Ναυτικών και ΕΛΟΕΝ. 

3. Την ανάγκη για καλύτερη εξυπηρέτηση του Πολίτη 
που συναλλάσσεται με τα Νομικά Πρόσωπα που εποπτεύ¬ 
ονται από το Υπουργείο Εμπορικής Ναυτιλίας, αποφασί¬ 
ζουμε : 

Τη διατήρηση των πιο κάτω πιστοποιητικών και άλλων 
δικαιολογητικών που υποβάλλουν οι πολίτες για τη διεκ¬ 
περαίωση υποθέσεών τους με το Ναυτικό Απομαχικό Τα¬ 
μείο (ΝΑΤ), Οίκο Ναύτη (Ο.Ν.), Εστία Ναυτικών (Ε.Ν.) 
και Ειδικό Λογαριασμό Οικογενειακών Επιδομάτων Ναυ¬ 
τικών (ΕΛΟΕΝ) και τα οποία δεν μπορούν να αντικατα- 
σταθούν με υπεύθυνη δήλωση του άρθρου 8 του πιο πάνω 
Νόμου. 

Διατηρείται σε ισχύ : 1) Το άρθρο 37 παραγρ. 8β του 
ΚΝ 792/78 (ΦΕΚ 220Α/78) που ορίζει το απαιτούμενο 
πιστοποιητικό (δικαιολογητικό) για την απόδειξη της κτη- 
θείσας από ναυτικό θαλάσσιας υπηρεσίας σε πλοίο με 
ξένη σημαία. 

2. Τα άρθρα 1 και 2 του Π.Δ. 372/77 που ορίζει τον 
τύπο του πιστοποιητικού με το οποίο αποδεικνύεται η υπη¬ 
ρεσία που αποκτήθηκε σε πλοίο με ξένη σημαία και τον 
τύπο της θεώρησης αυτού καθώς και την απόδειξη υπηρε¬ 
σίας σε πλοία των ΗΠΑ και της ΕΟΚ. 

3. Το άρθρο 2 παραγρ. 1 και 2, άρθρο 4 παράγρ. 1 
και 2 και άρθρο 6 παράγρ. 1 και 2 του ΠΔ 340/82 (ΦΕΚ 
60Α/82) που ορίζουν την υποβολή αίτησης από ενδιαφε¬ 
ρόμενο για ασφάλιση στο ΝΑΤ Αρχ/ρχων, Αρχ/κών και 
Αρχιρ/τών και υπεύθυνης δήλωσης για τα ακριβή στοιχεία 
των ασφαλισμένων, πλοίων και χρονικών διαστημάτων ερ¬ 
γασίας αυτών καθώς και υπεύθυνη δήλωση κάθε ναυτικού 
ότι δεν άσκησε άλλο επάγγελμα και βεβαίωση του ΥΕΝ 
ότι δεν έχει καταδικασθεί από τα Πειθαρχικά Συμβούλια 
Ε.Ν. 

4. Το άρθρο 13 του από 17.6.56 Β.Δ. (ΦΕΚ 146 Α/56) 
που ορίζει τα υποβλητέα δικαιολογητικά για την κατά το 
πρώτον απονομή συντάξεως. Από τα αναφερόμενα δίκαιο- 
λογητικά μπορούν να αντικατασταθούν με υπεύθυνη δήλωση 
τα με στοιχεία (στ) και (ζ). 


5. Το άρθρο 20 παρ. 4 και άρθρο^31 του ,ΠΔ 913/7 
(ΦΕΚ 220Α/78) που ορίζουν’ δικαιολογητικά για μεταβί¬ 
βαση σύνταξης κ.λ.π. 

6. Το άρθρο 1 του Ν. 1085/80 (ΦΕΚ 255 Α/80) που 
ορίζει δικαιολογητικά για την απονομή ελάχιστης ασφα¬ 
λιστικής προστασίας. 

7. Το άρθρο 1 του Β.Δ. 563/68 (ΦΕΚ 186 Α/68) που 
ορίζει τα δικαιολογητικά για τη χορήγηση εξόδων κηδείας 
συνταξιούχων ΝΑΤ - ΚΠΦΝ. 

8. Το άρθρο 3 του από 24.8.83 Κανονισμού Ελέγχου 
δικαιολογητικών χορήγησης οικογενειακών επιδομάτων στους 
ναυτικούς (ΦΕΚ 522 Β/83) που ορίζει τα απαιτούμενα 
δικαιολογητικά για τη χορήγηση οικογενειακού επιδόματος 
στους ναυτικούς. 

9. Το άρθρο 24 του Π.Δ. 894/81 (Απόδειξη προϋπο¬ 
θέσεων και ιδιοτήτων) που ορίζει τα απαιτούμενα δικαιο- 
λογητικά που πρέπει να υποβάλλουν οι δικαιούμενοι προ¬ 
στασίας ναυτικοί. 

10. Το άρθρο 20 του Π.Δ. 894/81 που συμπληρώθηκε 
με το άρθρο 18 του Π.Δ. 296/85 (Ειδική Προστασία στε- 
ρουμένων προσόντων) και το άρθρο 2 του Π.Δ. 49/83. 
Τα παραπάνω άρθρα και οι αριθ. 23990/23.9.81 και 7343/ 
8.3.83 ερμηνευτικές εγκύκλιοι του Ο.Ν. ορίζουν τα δικαι- 
ολογητικά που είναι απαραίτητα για την παροχή προστα¬ 
σίας από τον Ο.Ν. λόγω υποβολής δικαιολογητικών συντα- 
ξιοδότησης, απόλυσης από τις ένοπλες δυνάμεις, ανεργίας 
και λόγω 13ετούς ναυτικής υπηρεσίας. 

11. Το άρθρο 12 του Π.Δ. 894/81 και το άρθρο 10 
του Π.Δ. 296/85 που ορίζουν τα απαραίτητα δικαιολογη- 
τικά για τη χορήγηση φαρμάκων και θεραπευτικών μέσων 
στους ασφαλισμένους Ο.Ν., ως και τα πρόσθετα δικαιολο- 
γητικά που με απόφαση του Διοικητικού Συμβουλίου του 
Οίκου Ναύτη αριθ. 3960/37/20.11.85 κρίθηκαν "απαραί¬ 
τητα για την αντιμετώπιση της παραγρ. 2 του άρθρου 10 
του Π.Δ. 296/85 (αγορά φαρμάκων από το εξωτερικό). 

12. Το άρθρο 19 του Π.Δ. 894/81 (παροχαί εις χρήμα) 
που συμπληρώθηκε με το άρθρο 17 του Π.Δ. 296/81 και 
ορίζει τα δικαιολογητικά που είναι απαραίτητα για την 
παροχή των επιδομάτων ασθένειας, λουτροθεραπείας, το¬ 
κετού, μητρότητας και έξοδα κηδείας. 

13. Το άρθρο 10 του Π.Δ. 894/81 (τοπικά όρια προ¬ 
στασίας) που τροποποιήθηκε με το άρθρο 7 του Π.Δ. 
296/85 και ορίζει τα δικαιολογητικά που είναι απαραίτητα 
για την απόδειξη της νοσηλείας στο εξωτερικό. 

14. Τη βεβαίωση του Εμπορικού και Βιομηχανικού Επι¬ 
μελητηρίου που αποδεικνύει ότι ο αντιπρόσωπος ο οποίος 
εισάγει στην Ελλάδα ορισμένα φαρμακευτικά είδη είναι ο 
αποκλειστικός (ΠΔ 984/81). 

15. Το άρθρο 3 του Π.Δ. 239/84 με το οποίο παρέχεται 
υγειονομική προστασία στους σπουδαστές του Κέντρου Επι- 
μορφώσεως Στελεχών Εμπορικού Ναυτικού (ΚΕΣΕΝ), 
από το οποίο απορρέει η υποχρέωση υποβολής βεβαίωσης 
σπουδών του ΚΕΣΕΝ και της Δημόσιας Σχολής Μετεκ- 
παιδεύσεως Αξ/κών Εμπορικού Ναυτικού (ΔΣΜΑΕΝ). 

16. Το άρθρο 5 του ΠΔ 894/81 και άρθρο 3 του ΠΔ 
296/85, που ορίζουν τα μέλη της οικογένειας ναυτικού που 
δικαιούνται προστασίας από τον Οίκο Ναύτη, και από 
τα οποία απορρέει η υποχρέωση υποβολής ορισμένων κατά 
περίπτωση δικαιολογητικών για την απόδειξη της ιδιό¬ 
τητάς τους. 

17. ·Το άρθρο 4 της 31507/2298/83 απόφασης (ΦΕΚ 
465/Β/18.8.83) «Κανονισμός Παροχής Γαμήλιου Δώρου σε 
κόρες ναυτικών υπό της Εστίας Ναυτικών». 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πειραιάς, 25 Νοεμβρίου 1986 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΚΗ! ΝΑΥΤΙΛΙΑ! 

ΑΠ.-ΑΟ. ΤΣΟΧΑΤΖΟΠΟΥΛΟΣ ΣΤΑΘΗΣ ΑΛΕΞΑΝΔΡΗΣ 

Αριί.. 46506/20/86 


Εξαίρεση πλήρωσης κενών θέσεων από τις διαδικασίες του 
Ν. 1320/1983. 

ΟΙ ΤΠΟΤΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
' ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη : 

1. Τις διατάξεις του εδαφ. γ της παρ. 4 του άρθρου 1 
του Ν. 1320/83 «Πρόσληψη στο Δημόσιο Τομέα και άλλες 
διατάξεις». 

2. Την 460/19.9.86 Πράξη του Υπουργού Προεδρίας 
της Κυβέρνησης. 

3. Τις εξαιρετικές και επείγουσες υπηρεσιακές ανάγκες 
σε προσωπικό του Ο.Λ.Θ. που δημιουργήθηκαν από την 
αποχώρηση από τον Ο.Λ.Θ. μεγάλου αριθμού υπαλλήλων, 
αποφασίζουμε : 

Εξαιρούμε από τις διαδικασίες πρόσληψης προσωπικού 
του Ν. 1320/1983 την πλήρωση κενών θέσεων των κατω¬ 


τέρω Κλάδων του Οργανισμού Λιμένος Θεσ/νίκης για.την 
κάλυψη εξαιρετικών και επειγουσών αναγκών του. 

α) 1 θέση του Κλάδου Τεχνολόγων Πολιτικών — Δομι¬ 
κών Συγκοινωνιακών και Υδραυλικών Έργων της Κατη¬ 
γορίας ΤΕ. 

β) 1 θέση του Κλάδου Τεχνολόγων. Μηχανολόγων — 
Ηλεκτρολόγων - Ηλεκτρονικών της Κατηγορίας ΤΕ. 

γ) 47 θέσεις του Κλάδου Διοικητικού — Λογιστικού της 
Κατηγορίας ΔΕ. 

δ) 1 θέση του Κλάδου Δομικών Έργων της Κατηγορίας 
ΔΕ. 

ε) 4 θέσεις του Κλάδου Μηχανολογικού - Ηλεκτρολο- 
γικού της Κατηγορίας ΔΕ. 

στ) 12 θέσεις του Κλάδου Φυλάκων, της Κατηγορίας ΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Νοεμβρίου 1986 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΑΠ. - Αθ. ΤΣΟΧΑΤΖΟΠΟΥΛΟΣ ΣΤΑΘΗΣ ΑΛΕΞΑΝΔΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



